Page:Catriona (1893).djvu/177

 way you tell it; and I'm far frae minting that is other than the way that ye believe it. As for yoursel', ye seem to me rather a dacent-like young man. But me, that's aulder and mair judeecious, see perhaps a wee bit further forrit in the job than what ye can dae. And here the maitter clear and plain to ye. There'll be nae skaith to yoursel' if I keep ye here; far free that, I think ye'll be a hantle better by it. There'll be nae skaith to the kintry—just ae mair Hielantman hangit—Gude kens, a guid riddance! On the ither hand, it would be considerable skaith to me if I would let you free. Sae, speakin' as a guid Whig, an honest freen' to you, and an anxious freen' to my ainsel', the plain fact is that I think ye'll just have to bide here wi' Andie an' the solans."

"Andie," said I, laying my hand upon his knee, "this Hielantman's innocent."

"Ay, it's a peety about that," said he. "But ye see, in this warld, the way God made it, we cannae just get a'thing that we want."